stanford-oval/wikipedia huggingface dataset:
ตำบลบ้านสระ
การปกครองส่วนภูมิภาค > การปกครองส่วนท้องถิ่น

ตำบลบ้านสระเดิมมีฐานะเป็นสภาตำบลบ้านสระ ในปี พ.ศ. 2517 ต่อมาปี พ.ศ. 2538 สภาตำบลบ้านสระมี 10 หมู่บ้าน พื้นที่ 54.00 ตารางกิโลเมตร ประชากร 5,895 คน และ 1,523 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านสระอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านสระ
กงสุล

กงสุล (อังกฤษ: Consul) เป็นตำแหน่งทางการเมือง ในปัจจุบันหมายถึงผู้แทนอย่างเป็นทางการของรัฐบาลของรัฐหนึ่งในดินแดนของอีกรัฐหนึ่ง ตามปกติมีหน้าที่ช่วยเหลือและคุ้มครองพลเมืองของประเทศผู้แต่งตั้งกงสุล และเพื่ออำนวยความสะดวกทางการค้าและไมตรีระหว่างประชาชนของทั้งสองประเทศ กงสุลแตกต่างจากเอกอัครราชทูต ตรงที่เอกอัครราชทูตเป็นผู้แทนจากประมุขแห่งรัฐหนึ่งต่อประมุขแห่งรัฐอื่น เอกอัครราชทูตจากประเทศหนึ่งไปประจำอีกประเทศหนึ่งสามารถมีได้เพียงคนเดียว ขณะที่กงสุลอาจมีได้หลายคน ประจำการอยู่ในเมืองหลัก เพื่อให้ความช่วยเหลือแก่ประเด็นทางราชการแก่ทั้งพลเมืองของประเทศผู้แต่งตั้งหรือที่อาศัยอยู่ต่างประเทศ และพลเมืองของประเทศที่กงสุลประจำอยู่ซึ่งต้องการท่องเที่ยวในหรือค้าขายกับประเทศผู้แต่งตั้ง
ตำแหน่งกงสุลในนครรัฐยุคโบราณ มีหน้าที่แตกต่างจากตำแหน่งกงสุลในปัจจุบัน กงสุลในสมัยโบราณเป็นตำแหน่งทางปกครองระดับสูงสุดของสาธารณรัฐโรมันและจักรวรรดิโรมัน ซึ่งมีอำนาจบริหารและตุลาการในบุคคลเดียว ต่อมา สาธารณรัฐเจโนวาก็รับเอาตำแหน่งนี้ไปใช้ แต่เป็นตำแหน่งของเจ้าหน้าที่ปกครองเท่านั้น ไม่จำกัดว่าเป็นตำแหน่งสูงสุดเฉกเช่นของโรมัน กงสุลของเจโนวาจะประจำการอยู่ตามท่าเรือของนครรัฐริมชายฝั่งทะเลเมดิเตอร์เรเนียน และคอยอำนวยความสะดวกให้แก่พ่อค้าหรือนักเดินเรือชาวเจโนวาเมื่อเกิดความยุ่งยากกับทางการท้องถิ่น จึงกล่าวได้ว่าตำแหน่งกงสุลของสาธารณรัฐเจโนวา ค่อนข้างมีบทบาทหน้าที่คล้ายคลึงกับตำแหน่งกงสุลทางการทูตในปัจจุบัน
ประเภทของกงสุล

กงสุลมี 2 ประเภท คือ
กงสุลโดยอาชีพ (Career consular officer)ได้แก่ ผู้ที่เป็นข้าราชการของประเทศผู้แต่งตั้ง
กงสุลกิตติมศักดิ์ (อังกฤษ: Honorary Consul) ได้แก่ ผู้ได้รับแต่งตั้งซึ่งมิใช่ข้าราชการและไม่ได้รับเงินเดือน ซึ่งอาจเป็นคนชาติของประเทศผู้แต่งตั้งหรือคนชาติอื่นก็ได้ บุคคลในท้องถิ่นผู้ซึ่งได้รับการแต่งตั้งและมอบหมายให้ดูแล ส่งเสริมผลประโยชน์ของประเทศและคนชาติในพื้นที่ในเขตอาณา และดำเนินการตรวจลงตราหนังสือเดินทางแก่บุคคลที่จะเดินทางเข้าประเทศที่กงสุลกิตติมศักดิ์เป็นผู้แทน การแต่งตั้งผู้ดำรงตำแหน่งดังกล่าวต้องได้รับความเห็นชอบจากประเทศผู้รับ และต้องยื่นสัญญาบัตร และได้รับอนุมัติบัตรเช่นเดียวกับผู้แทนฝ่ายกงสุลอาชีพ  ทั้งนี้กงสุลใหญ่กิตติมศักดิ์จะได้รับมอบหมายให้ดูแลเขตอาณาที่ครอบคลุมพื้นที่กว้างกว่าและสำคัญกว่า
ในส่วนของไทย กงสุลกิตติมศักดิ์แตกต่างจากกงสุลอาชีพใน 3 ประเด็นหลัก ได้แก่
กงสุลกิตติมศักดิ์ส่วนใหญ่เป็นชาวต่างประเทศที่มีสถานะทางเศรษฐกิจและสังคม หรือเป็นผู้นำที่มีความสัมพันธ์พิเศษกับไทย
กงสุลกิตติมศักดิ์ต้องรับผิดชอบค่าใช้จ่ายในการจัดตั้งสำนักงาน ได้แก่ สถานกงสุลใหญ่กิตติมศักดิ์หรือสถานกงสุลกิตติมศักดิ์ทั้งหมด
กงสุลกิตติมศักดิ์ได้รับเอกสิทธิ์และความคุ้มกันทางกงสุลน้อยกว่ากงสุลอาชีพ
กงสุลที่มีตำแหน่งเป็นหัวหน้าสถานกงสุลมี 4 ระดับ คือ กงสุลใหญ่ กงสุล รองกงสุลและตัวแทนฝ่ายกงสุล
ฟีลิปส์ เวาเวอร์มัน

ฟีลิปส์ เวาเวอร์มัน (ดัตช์: Philips Wouwerman; 24 พฤษภาคม ค.ศ. 1619 - 19 พฤษภาคม ค.ศ. 1668) เป็นจิตรกรชาวดัตช์คนสำคัญของยุคทองของเนเธอร์แลนด์ของคริสต์ศตวรรษที่ 17 เวาเวอร์มันมีความเชี่ยวชาญทางการเขียนจิตรกรรมทะเลทัศน์และฉากการต่อสู้ในสงคราม
ประวัติ

เวาเวอร์มันเริ่มการศึกษาศิลปะกับบิดา เปาล์ เวาเวอร์มัน ผู้เป็นจิตรกรประวัติศาสตร์ผู้มีความสามารถพอสมควร ตามปากคำของผู้ร่วมสมัย เวาเวอร์มันก็ได้รับการฝึกหัดจากฟรันส์ ฮัลส์ (ค.ศ. 1581/85-ค.ศ. 1666) ด้วย และเข้าเป็นสมาชิกของสมาคมช่างนักบุญลูกาในปี ค.ศ. 1642 และเสียชีวิตเมื่อวันที่ 19 พฤษภาคม ค.ศ. 1668
จำนวนงานเขียน

เวาเวอร์มันเขียนภาพทั้งหมดด้วยกันราว 800 ภาพที่อยู่ในรายการในแค็ตตาล็อกของจอห์น สมิท แต่ในแค็ตตาล็อกของโฮฟสเตเดอ เดอ โครต ก็มีด้วยกันกว่า 1200 ภาพ แต่ใน Catalogue raisonné ของเบียร์กิท ชูมาเคอร์ จำนวนลดลงเหลือเพียง 560 ภาพที่ระบุว่าเป็นงานที่เขียนโดยเวาเวอร์มันจริง และภาพหลายภาพในแค็ตตาล็อกของโฮฟสเตเดอ เดอ โครต เป็นภาพที่เขียนโดยน้องชายสองคนของฟีลิปส์ คือ ปีเตอร์และยัน และโดยผู้ลอกเลียนอื่น ๆ ทั่วยุโรป
งานเขียน

งานเขียนของเวาเวอร์มันรวมหัวข้อต่าง ๆ ที่ได้แก่ ฉากม้า ฉากล่าสัตว์ ภาพภูมิทัศน์กับนักเดินทาง การประจัญบานของทหารม้าและทหารราบ เวาเวอร์มันมักจะเขียนม้าขาวในภาพ และเป็นผู้มีฝีมือในการเขียนภาพสัตว์และฉากหลังที่เป็นภูมิทัศน์ที่เหมาะสม
งานเขียนของเวาเวอร์มันแบ่งได้เป็นสามช่วง ช่วงแรกเป็นช่วงที่ได้รับอิทธิพลจากปีเตอร์ ฟัน ลาร์ (ค.ศ. 1599-หลัง ค.ศ. 1642) ซึ่งเป็นจิตรกรที่เขียนแบบอิตาลี และเห็นได้จากการใช้สีน้ำตาลหมาจิ้งจอกและการเขียนที่ยังเป็นเหลี่ยม ในช่วงกลางเป็นภาพเขียนที่สดใสบรรจงและการใช้โทนสีเงิน และช่วงสุดท้ายเป็นสีที่หม่นลง
ดูเพิ่ม

จิตรกรรมยุคทองของเนเธอร์แลนด์
จิตรกรรมยุคบาโรก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟีลิปส์ เวาเวอร์มัน
www.wouwerman.org เก็บถาวร 2019-07-01 ที่ เวย์แบ็กแมชชีน Works by Philips Wouwerman
สมุดภาพ

"นักเดินทาง
คอยเรือข้ามท่า"
(Travelers
Awaiting a Ferry)
ราว ค.ศ. 1649
"นักล่าเหยี่ยว
กลับจากการล่าสัตว์"
(Falconers Return
Home from the Hunt)
ราว ค.ศ. 1658-1660
"เทา"
(De schimmel)
ราว ค.ศ. 1645-1647
"ทหารม้ารุกจาก
ป้อมบนเนิน"
(Cavalry Making a Sortie
from a Fort on a Hill)
ราว ค.ศ. 1646
"Heranziehender Soldatentroß
mit Marketenderinnen
und Kindern, ein
Bauerngehöft plündernd"
ราว ค.ศ. 1650
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
ประพุทธ์ พิมพามา

| ประพุทธ์ พิมพามา |
| --- | --- |

ข้อมูลพื้นฐาน
ชื่อเกิด: ประพุทธ์ พิมพามา
รู้จักในชื่อ: โอปอ
เกิด: 25 สิงหาคม พ.ศ. 2530 (37 ปี)
ที่เกิด:  อำเภอภูกระดึง จังหวัดเลย ประเทศไทย
แนวเพลง: Modern Pop
อาชีพ: นักดนตรี , นักร้อง , นักแต่งเพลง
เครื่องดนตรี: กีตาร์
ช่วงปี: พ.ศ. 2556 - ปัจจุบัน

เว็บไซต์: Praput Pimpama
โอปอ ประพุทธ์ หรือ ประพุทธ์ พิมพามา เป็นที่รู้จักจากการประกวดรายการ เดอะวอยซ์ไทยแลนด์ ปีที่ 2  ปัจจุบันมีผลงานกับค่าย White Music Records
ประวัติ

โอปอ ประพุทธ์ เป็นลูกชายคนเดียวของครอบครัว ชอบเสียงเพลงมาตั้งแต่เด็ก ประกอบกับมักได้ฟังเพลงของพ่อและแม่ในยุค 1970 อยู่ตลอดเวลา จึงทำให้หัดร้องและเล่นกีตาร์มาตั้งแต่เด็ก หลังจากเรียนจบมัธยมปลาย จึงเดินทางมาอยู่กรุงเทพฯ เพื่อเรียนหนังสือต่อและสานฝันของตัวเองในการเป็นนักดนตรี โดยมีวงดนตรีของตัวเอง และตัดสินใจเข้าร่วมแข่งรายการ เดอะวอยซ์ไทยแลนด์ ปีที่ 2  แนวเพลงที่ถนัดและชื่นชอบ คือ เพลงสากล แนว Modern Pop ศิลปินในดวงใจเช่น  John Mayer, Jamie Cullum, Joe Satriani, Mr. Big และ Silly Fools
ผลงาน > ผลงานเพลงซิงเกิ้ล

| ปี พ> ศ. | เพลง | รายละเอียด | ข้อมูลเพิ่มเติม |  |
| --- | --- | --- | --- | --- |
| 2557 | Good Night | เนื้อร้อง/ทำนอง : โอปอ ประพุทธ์ และเรียบเรียง : Taomild | เปิดตัวมิวสิควิดีโอ : 9 ตุลาคม 2557 |  |
| 2558 | อึกอัก | เนื้อร้อง/ทำนอง : เต็น ธีรภัค และโอปอ ประพุทธ์ เรียบเรียง : เต็น ธีรภัค | เปิดตัวมิวสิควิดีโอ : 3 มิถุนายน 2558 |  |
| 2560 | ต้องห้าม | เนื้อร้อง/ทำนอง : โอปอ ประพุทธ์ และเรียบเรียง: บริพัตร หวานคำเพราะ, กันต์ รุจิณรงค์ | เปิดตัวมิวสิควิดีโอ : 26 กรกฎาคม 2560 |  |
| 2561 | ควันเหงา  | เนื้อร้อง/ทำนอง : โอปอ ประพุทธ์ และเรียบเรียง : โอปอ ประพุทธ์ / Ojets | เปิดตัวมิวสิควิดีโอ : 19 มีนาคม 2561 |  |
ผลงาน > ผลงานการแสดง

หลังจากได้ตำแหน่งหนุ่มโสดขวัญใจชาวออนไลน์ จาก Cleo 50 Most Eligible Bachelors 2015 โอปอ ประพุทธ์ได้แสดงนำในหนังสั้น เรื่อง “The 50 Last Dates เดตสุดท้ายกลายเป็นรัก” ซึ่งเป็นหนังสั้นเรื่องแรกของนิตยสารคลีโอประเทศไทย
ผลงาน > รายการวิทยุ

88.5 E-D-S Everyday Station ในช่วง E-D-S Good Happening ทุกวันจันทร์-ศุกร์ 08.00-10.00น. โดยจัดรายการร่วมกับดีเจนัน สุนันทา ยูรนิยม และดีเจแม๊กซ์ ณัฐวุฒิ เจนมานะ เริ่ม 15 กุมภาพันธ์ 2559
เวทีเดอะวอยซ์

เวที The Voice Thailand
โอปอ ประพุทธ์เข้าประกวดรายการ เดอะวอยซ์ไทยแลนด์ ปีที่ 2 (The Voice Thailand) โดยเป็นลูกทีมของ โค้ชก้อง (สหรัถ สังคปรีชา)  จนถึงรอบ Knock Out
| วันออกอากาศ | รอบการประกวด | เพลงที่ร้อง | ผลการประกวด |
| --- | --- | --- | --- |
| ไม่ได้ออกอากาศ | Pre-Audition | 1. ได้โปรดบอก 2. รักคุณเข้าอีกแล้ว 3. Mind Trick | ผ่านเข้ารอบ |
| 15 กันยายน 2556 | Blind Audition | ทุกสิ่ง  | โค้ชก้องและโค้ชเจนนิเฟอร์คิ้มกดเลือก โดยเลือกทีมโค้ชก้อง |
| 27 ตุลาคม 2556 | Battle | อยู่ต่อเลยได้ไหม  Battle กับ  อ้น กันณพงศ์ ธาระเขตร์  | โค้ชก้องเลือก |
| 24 พฤศจิกายน 2556 | Knock Out | I Won’t Give Up  VS  ไว้ใจ โดย เก่ง ณัฐิฏา ศรียานนท์  | ถูกคัดออก |
แหล่งข้อมูลอื่น

ประพุทธ์ พิมพามา ที่เฟซบุ๊ก
ประพุทธ์ พิมพามา ที่อินสตาแกรม
พระยาอนุศาสน์จิตรกร (จันทร์ จิตรกร)

| พระยาอนุศาสน์จิตรกร (จันทร์ จิตรกร) ร> ว., ป.ม., ท.ช., ท.จ. |
| --- | --- |

เกิด: 23 ตุลาคม พ.ศ. 2414 ตำบลวัดราชบูรณะ อำเภอพระนคร จังหวัดพระนคร
เสียชีวิต: 10 ตุลาคม พ.ศ. 2492 (77 ปี) จังหวัดพระนคร
สัญชาติ: สยาม
อาชีพ: ข้าราชการในพระราชสำนัก
มีชื่อเสียงจาก: จิตรกรและช่างภาพ
มหาเสวกตรี พระยาอนุศาสน์จิตรกร (จันทร์ จิตรกร) (23 ตุลาคม พ.ศ. 2414 – 10 ตุลาคม พ.ศ. 2492) เป็นขุนนางชาวไทย อดีตองคมนตรี เป็นผู้มีฝีมือทางด้านศิลปะ โดยเฉพาะด้านจิตรกรรม และการถ่ายภาพ จนได้เป็นช่างภาพประจำพระองค์พระบาทสมเด็จพระมงกุฎเกล้าเจ้าอยู่หัว โดยฉายพระบรมฉายาลักษณ์ และการเสด็จประพาสในวาระต่าง ๆ
พระยาอนุศาสน์จิตรกรเป็นต้นสกุล "จิตรกร"
ประวัติ

พระยาอนุศาสน์จิตรกรเป็นต้นสกุล "จิตรกร" เป็นบิดาของคุณหญิงอำพัน บำรุงราชบริพาร มารดาของสมัคร สุนทรเวช
พระยาอนุศาสน์จิตรกรเกิดที่ตำบลวัดราชบูรณะ อำเภอพระนคร จังหวัดพระนคร เมื่อวันที่ 23 ตุลาคม พ.ศ. 2414  เข้าศึกษาวิชาการชั้นต้นที่ วัดสังเวชวิศยาราม สำนักพระอาจารย์เพชร และพระอาจารย์สังข์ และวิชาการอื่น ๆ จากครูพุด ยุวะพุกกะ
พระยาอนุศาสน์จิตรกรเข้ารับราชการครั้งแรกใน พ.ศ. 2436 โดยถวายตัวเป็นมหาดเล็กในพระเจ้าน้องยาเธอ กรมหลวงสรรพสาตรศุภกิจ ต่อมาได้รับราชการในสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เป็นที่ "หลวงบุรีนวราษฐ์" มีตำแหน่งราชการในกรมมหาดเล็ก ถือศักดินา 600 เมื่อวันที่ 31 สิงหาคม พ.ศ. 2448เมื่อสมเด็จพระบรมโอรสาธิราชฯ ได้ขึ้นเถลิงถวัลยราชสมบัติเป็นพระบาทสมเด็จพระมงกุฎเกล้าเจ้าอยู่หัวแล้ว ในปี พ.ศ. 2454 จึงทรงพระกรุณาโปรดเกล้าฯ ให้หลวงบุรีนวราษฎร์ได้รับพระราชทานยศชั้นหัวหมื่นมหาดเล็ก มีบรรดาศักดิ์เป็น "พระยาอนุศาสน์จิตรกร" ตำแหน่งจางวางกรมช่างมหาดเล็ก และได้รับพระราชทานเครื่องยศเป็น โต๊ะทองกาทอง ในงานสมโภชพระชัยวัฒน์ประจำรัชกาลและพระมหานาคชินะเมื่อวันที่ 16 ตุลาคม 2455 และได้โปรดเกล้าฯ ให้เลื่อนตำแหน่งเป็นเจ้ากรมช่างมหาดเล็กในปี พ.ศ. 2459
พระยาอนุศาสน์จิตรกรได้ดำรงตำแหน่งองคมนตรีในองค์พระมหากษัตริย์ 2 รัชกาล โดยเป็นองคมนตรีรัชกาลที่ 6 เมื่อ พ.ศ. 2462 และองคมนตรีในรัชกาลที่ 7 เมื่อ พ.ศ. 2469
พระยาอนุศาสน์จิตรกรถึงแก่กรรมเมื่อวันที่ 10 ตุลาคม พ.ศ. 2492 เมื่ออายุได้ 78 ปี
ผลงาน

พระยาอนุศาสตร์จิตรกรเป็นช่างฝีมือในทางศิลปหลายแขนง โดยเฉพาะการเขียนภาพ ทั้งภาพปก ภาพลายเส้นประกอบเรื่อง และภาพจิตรกรรมฝาผนัง เชี่ยวชาญทางเขียนภาพที่ใช้สีผสมน้ำปูนตามแบบโบราณ ภาพสีน้ำมัน ออกแบบเครื่องแต่งกาย สร้างฉากละครเรื่องต่าง ๆ ที่พระบาทสมเด็จพระมงกุฎเกล้าเจ้าอยู่หัวทรงแสดง ภาพวาดฝาผนังในสถานที่สำคัญ ได้แก่ พระราชวังสนามจันทร์, วัดพระปฐมเจดีย์ (นครปฐม), ภาพเรื่องรามเกียรติ์ ในพระที่นั่งบรมพิมาน และระเบียงวัดพระศรีรัตนศาสดาราม, ภาพเขียนสีน้ำมัน บนกุฏิสมเด็จฯ วัดเทพศิรินทราวาส, ภาพจิตรกรรมฝาผนังวัดสุวรรณดาราราม (อยุธยา) และวัดสามแก้ว (ชุมพร) เป็นต้น
ผลงานชิ้นเอกที่คนไทยรู้จักมากที่สุด น่าจะเป็นภาพพระราชประวัติของสมเด็จพระนเรศวรมหาราช ในวิหารวัดสุวรรณดาราราม จังหวัดพระนครศรีอยุธยา ซึ่งใช้เวลาวาดเกือบสองปีเต็ม
ในทางการถ่ายภาพ ท่านยังเป็นช่างภาพที่มีฝีมือดี เคยเป็นผู้อำนวยการร้านถ่ายรูปฉายานรสิงห์ (อยู่ตรงข้ามศาลาเฉลิมกรุงในปัจจุบัน) ร้านถ่ายรูปหลวง ได้ถ่ายภาพพระบรมฉายาลักษณ์พระบาทสมเด็จพระมงกุฎเกล้าเจ้าอยู่หัว และภาพสถานที่ต่าง ๆ ที่พระบาทสมเด็จพระมงกุฎเกล้าเจ้าอยู่หัวเสด็จประพาสไว้เป็นจำนวนมาก
นอกจากนี้พระยาอนุศาสน์จิตรกรยังได้แต่งกวีนิพนธ์ไว้จำนวนหนึ่ง ตามความนิยมในแวดวงพระราชสำนักของสมเด็จพระมหาธีรราชเจ้า เช่น "นิราศตามเสด็จฯ" เมื่อคราวตามเสด็จการแปรพระราชฐาน ระหว่างเมษายน - กรกฎาคม พ.ศ. 2467
ตำแหน่ง

เจ้ากรมช่างมหาดเล็ก
29 พฤษภาคม พ.ศ. 2460 จางวางกรมช่างมหาดเล็ก
4 เมษายน พ.ศ. 2462 องคมนตรี
บรรดาศักดิ์

31 สิงหาคม พ.ศ. 2448 หลวงบุรีนวราษฐ์ ถือศักดินา 600
30 ธันวาคม พ.ศ. 2453 หลวงเดชนายเวร มหาดเล็กเวรเดช ถือศักดินา 800
24 สิงหาคม พ.ศ. 2454 พระยาอนุศาสน์จิตรกร จางวางกรมช่างมหาดเล็ก ถือศักดินา 1600
ยศ > ยศพลเรือน

มหาเสวกตรี
ยศ > ยศเสือป่า

– นายหมู่ตรี
4 มิถุนายน 2456 – นายหมู่โท
22 มิถุนายน พ.ศ. 2457 นายหมู่เอก
4 ธันวาคม พ.ศ. 2457 - นายหมวดตรี
– นายหมวดโท
8 พฤศจิกายน 2458 – นายหมวดเอก
นายกองตรี
26 กุมภาพันธ์ พ.ศ. 2461 นายกองโท
21 กุมภาพันธ์ พ.ศ. 2463 นายกองเอก
เครื่องราชอิสริยาภรณ์

พระยาอนุศาสน์จิตรกร (จันทร์ จิตรกร) ได้รับพระราชทานเครื่องราชอิสริยาภรณ์ เหรียญและเข็มต่างๆ ดังนี้
พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2468 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2464 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2462 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2455 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2446 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2461 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2440 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2454 – เข็มข้าหลวงเดิม
แหล่งข้อมูลอื่น

พระยาอนุศาสน์จิตรกร. นิราศตามเสด็จ เสด็จพระราชดำเนิรประพาสราชนิเวศน์มฤคทายวัน พระพุทธศักราช 2467. พิมพ์ครั้งที่ 2. กรุงเทพฯ : มูลนิธิพระราชนิเวศน์มฤคทายวัน ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี, ไม่ปรากฏปีที่พิมพ์ (ประมาณ พ.ศ. 2548).
จิตรกรรมฝาผนังพระราชประวัติสมเด็จพระนเรศวรมหาราช ตอนยุทธหัตถีที่หนองสาหร่าย ผลงานของพระยาอนุศาสน์จิตรกร ปัจจุบันอยู่ที่วัดสุวรรณดาราราม จังหวัดพระนครศรีอยุธยา
กฎการอนุรักษ์

กฎการอนุรักษ์ (อังกฤษ: Conservation Laws) ในเชิงฟิสิกส์กล่าวถึงปริมาณบางอย่างในระบบปิด ซึ่งมีค่าคงที่ไม่ว่าระบบจะเกิดการเปลี่ยนแปลงใด ๆ ตัวอย่างของกฎการอนุรักษ์ซึ่งเป็นจริงเสมอได้แก่
การอนุรักษ์พลังงาน หรือ กฎข้อที่หนึ่งของอุณหพลศาสตร์
การอนุรักษ์โมเมนตัม
การอนุรักษ์โมเมนตัมเชิงมุม
การอนุรักษ์ประจุไฟฟ้า
กฎทรงพลังงาน
นอกจากนี้ ยังมีกฎการอนุรักษ์ซึ่งเป็นจริงในกรณีพิเศษบางกรณี เช่น กรณีที่ความเร็วที่เกี่ยวข้องมีค่าต่ำ หรือ เป็นจริงในช่วงเวลาสั้น ๆ หรือ เป็นจริงเฉพาะกับบางอันตรกิริยาเท่านั้น ตัวอย่างเช่น
การอนุรักษ์เลขบาริออน
การอนุรักษ์เฟลเวอร์ (flavor) หรือ ตัวเลขควอนตัมของอนุภาคพื้นฐาน (ไม่เป็นจริงในอันตรกิริยานิวเคลียร์แบบอ่อน)
การอนุรักษ์มวล (เป็นจริงเฉพาะกรณีที่ไม่เกี่ยวข้องกับทฤษฎีสัมพัทธภาพ)
ทฤษฎีของนอยเธอร์ (Noether's theorem) แสดงให้เห็นว่า ในระบบที่อธิบายได้ด้วยหลักการเปลี่ยนแปลงที่น้อยที่สุด (principle of least action) (นั่นคือ ระบบมีสมการการเคลื่อนที่แบบลากรองช์และสมการการเคลื่อนที่แบบแฮลมิโตเนียน) กฎการอนุรักษ์นั้นมีความสัมพันธ์กับคุณสมบัติไม่แปรเปลี่ยน (invariance) ของกฎทางฟิสิกส์ (ในการแปลง (transformation) อย่างหนึ่ง) ตัวอย่างเช่น การที่กฎทางฟิสิกส์ไม่เปลี่ยนแปลงตามเวลานำไปสู่การอนุรักษ์ของพลังงานในระบบ และการที่กฎทางฟิสิกส์ไม่เปลี่ยนแปลงตามตำแหน่งนำไปสู่การอนุรักษ์โมเมนตัม เป็นต้น
หลักปรัชญาที่เกี่ยวข้องกับกฎการอนุรักษ์

สิ่งที่ไม่เปลี่ยนท่ามกลางความเปลี่ยนแปลงทั้งหลาย
แนวความคิดที่ว่าบางสิ่งนั้นไม่เคยเปลี่ยนแปลงไม่ว่าโลกหรือจักรวาลจะเปลี่ยนไปอย่างไร เป็นแรงบันดาลใจของนักคิดและนักวิทยาศาสตร์มาเป็นเวลานาน
ปริมาณที่คงที่เหล่านี้ ดูจะมีความหมายสำคัญมากกว่าปริมาณทางฟิสิกส์อื่น ๆ จนบางคนอาจเรียกว่าเป็นปริมาณซึ่งบ่งบอก 'ความเป็นจริงทางฟิสิกส์' ทีเดียว กฎการอนุรักษ์ทั้งหลายเพิ่มความเรียบง่ายให้โครงสร้างของทฤษฎีทางฟิสิกส์ และเป็นพื้นฐานสำคัญของการแก้สมการทางฟิสิกส์จำนวนมาก
เส้นขนานที่ 28 องศาเหนือ

เส้นขนานที่ 28 องศาเหนือ คือวงกลมละติจูดที่ 28 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทวีปเอเชีย มหาสมุทรอินเดีย มหาสมุทรแปซิฟิก ทวีปอเมริกาเหนือ แคริบเบียน และมหาสมุทรแอตแลนติก
รอบโลก

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 28° เหนือลากผ่านพื้นที่ดังนี้:
| พิกัด | ประเทศ |
| --- | --- |
28°0′N 0°0′E﻿ / ﻿28.000°N 0.000°E﻿ / 28.000; 0.000﻿ (Prime Meridian):  แอลจีเรีย
28°0′N 9°55′E﻿ / ﻿28.000°N 9.917°E﻿ / 28.000; 9.917﻿ (Libya):  ลิเบีย
28°0′N 25°0′E﻿ / ﻿28.000°N 25.000°E﻿ / 28.000; 25.000﻿ (Egypt):  อียิปต์
28°0′N 33°48′E﻿ / ﻿28.000°N 33.800°E﻿ / 28.000; 33.800﻿ (Egypt):  อียิปต์
28°0′N 34°30′E﻿ / ﻿28.000°N 34.500°E﻿ / 28.000; 34.500﻿ (Saudi Arabia):  ซาอุดีอาระเบีย
28°0′N 35°10′E﻿ / ﻿28.000°N 35.167°E﻿ / 28.000; 35.167﻿ (Saudi Arabia):  ซาอุดีอาระเบีย
28°0′N 51°20′E﻿ / ﻿28.000°N 51.333°E﻿ / 28.000; 51.333﻿ (Iran):  อิหร่าน
28°0′N 62°47′E﻿ / ﻿28.000°N 62.783°E﻿ / 28.000; 62.783﻿ (Pakistan):  ปากีสถาน
28°0′N 70°21′E﻿ / ﻿28.000°N 70.350°E﻿ / 28.000; 70.350﻿ (India):  อินเดีย
28°0′N 70°35′E﻿ / ﻿28.000°N 70.583°E﻿ / 28.000; 70.583﻿ (Pakistan):  ปากีสถาน
28°0′N 71°54′E﻿ / ﻿28.000°N 71.900°E﻿ / 28.000; 71.900﻿ (India):  อินเดีย
28°0′N 81°38′E﻿ / ﻿28.000°N 81.633°E﻿ / 28.000; 81.633﻿ (Nepal):  เนปาล
28°0′N 85°57′E﻿ / ﻿28.000°N 85.950°E﻿ / 28.000; 85.950﻿ (China):  สาธารณรัฐประชาชนจีน
28°0′N 86°5′E﻿ / ﻿28.000°N 86.083°E﻿ / 28.000; 86.083﻿ (Nepal):  เนปาล
28°0′N 86°12′E﻿ / ﻿28.000°N 86.200°E﻿ / 28.000; 86.200﻿ (China):  สาธารณรัฐประชาชนจีน
28°0′N 86°30′E﻿ / ﻿28.000°N 86.500°E﻿ / 28.000; 86.500﻿ (Nepal):  เนปาล
28°0′N 86°53′E﻿ / ﻿28.000°N 86.883°E﻿ / 28.000; 86.883﻿ (China):  สาธารณรัฐประชาชนจีน
28°0′N 88°25′E﻿ / ﻿28.000°N 88.417°E﻿ / 28.000; 88.417﻿ (India):  อินเดีย
28°0′N 88°50′E﻿ / ﻿28.000°N 88.833°E﻿ / 28.000; 88.833﻿ (China):  สาธารณรัฐประชาชนจีน
28°0′N 88°27′E﻿ / ﻿28.000°N 88.450°E﻿ / 28.000; 88.450﻿ (Bhutan):  ภูฏาน
28°0′N 91°0′E﻿ / ﻿28.000°N 91.000°E﻿ / 28.000; 91.000﻿ (China):  สาธารณรัฐประชาชนจีน
28°0′N 91°9′E﻿ / ﻿28.000°N 91.150°E﻿ / 28.000; 91.150﻿ (Bhutan):  ภูฏาน
28°0′N 91°27′E﻿ / ﻿28.000°N 91.450°E﻿ / 28.000; 91.450﻿ (China):  สาธารณรัฐประชาชนจีน
28°0′N 92°43′E﻿ / ﻿28.000°N 92.717°E﻿ / 28.000; 92.717﻿ (India):  อินเดีย
28°0′N 97°23′E﻿ / ﻿28.000°N 97.383°E﻿ / 28.000; 97.383﻿ (Myanmar):  พม่า (Burma)
28°0′N 98°8′E﻿ / ﻿28.000°N 98.133°E﻿ / 28.000; 98.133﻿ (China):  สาธารณรัฐประชาชนจีน
28°0′N 114°12′W﻿ / ﻿28.000°N 114.200°W﻿ / 28.000; -114.200﻿ (Mexico):  เม็กซิโก
28°0′N 111°10′W﻿ / ﻿28.000°N 111.167°W﻿ / 28.000; -111.167﻿ (Mexico):  เม็กซิโก
28°0′N 100°0′W﻿ / ﻿28.000°N 100.000°W﻿ / 28.000; -100.000﻿ (United States):  สหรัฐ
28°0′N 82°50′W﻿ / ﻿28.000°N 82.833°W﻿ / 28.000; -82.833﻿ (United States):  สหรัฐ
28°0′N 16°42′W﻿ / ﻿28.000°N 16.700°W﻿ / 28.000; -16.700﻿ (Spain):  สเปน
28°0′N 15°49′W﻿ / ﻿28.000°N 15.817°W﻿ / 28.000; -15.817﻿ (Spain):  สเปน
28°0′N 12°32′W﻿ / ﻿28.000°N 12.533°W﻿ / 28.000; -12.533﻿ (Morocco):  โมร็อกโก
28°0′N 8°40′W﻿ / ﻿28.000°N 8.667°W﻿ / 28.000; -8.667﻿ (Algeria):  แอลจีเรีย
ดูเพิ่ม

เส้นขนานที่ 27 องศาเหนือ
เส้นขนานที่ 29 องศาเหนือ
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
จามจุรี เชิดโฉม

| จามจุรี เชิดโฉม |
| --- | --- |
เกิด: 6 มิถุนายน พ.ศ. 2511 (56 ปี) จามจุรี เชิดโฉม  อำเภอบ้านผือ จังหวัดอุดรธานี
ส่วนสูง: 162 เซนติเมตร
อาชีพ: นักแสดง - นางแบบ - นักธุรกิจ
ปีที่แสดง: พ.ศ. 2530 - 2538
ผลงานเด่น: อรวิลาศ - ปัญญาชนก้นครัว (2531)   กระเช้ารัตน์ - ตำรับรัก (2532)   มนตรา - บัวแล้งน้ำ (2533)   ไอลดา - เพลิงพ่าย (2533)
ThaiFilmDb
จามจุรี เชิดโฉม ชื่อเล่น จอย (เกิด 6 มิถุนายน 2511) นักแสดงและนางแบบหญิงชาวไทย มีชื่อเสียงระหว่างปี 2530–2538
ประวัติ

จามจุรี เชิดโฉม ชื่อเล่น จอย เกิดเมื่อวันที่ 6 มิถุนายน พ.ศ. 2511 เป็นนักแสดงชาวไทย เกิดที่
อำเภอบ้านผือ จังหวัดอุดรธานี มีคุณพ่อเป็นทหารอากาศ และมีพี่สาว 1 คน เข้าสู่วงการเมื่ออายุ 17 ปี ขณะกำลังศึกษาต่อที่กรุงเทพฯ ด้วยการเข้าร่วมประกวดนางสาวไทย ปี พ.ศ. 2529 แต่ไม่เข้ารอบ ต่อมาประกวดนางนพมาศแดนเนรมิต ปีเดียวกัน ได้ตำแหน่งรองอันดับ 2 และรางวัลขวัญใจช่างภาพ รวมทั้งมีงานถ่ายแบบตามนิตยสารและถ่ายโฆษณาหลายชิ้น
ในปี พ.ศ. 2530 เริ่มต้นงานแสดงครั้งแรกในภาพยนตร์เรื่อง อีกสิบวันโลกจะแตก กับบทนางเอก ต่อด้วย บ๊ายบายไทยแลนด์ แต่ไม่ได้ฉาย
ต่อมาจึงเข้าสู่วงการโทรทัศน์โดยเริ่มแสดงละครของค่ายกันตนาในเรื่องเรื่องผีกุ๊กกิ๊ก ทางช่อง 7 ร่วมกับอรพรรณ พานทอง, พรสุดา ต่ายเนาวคง และตวงสิทธิ์ เรียมจินดา จากนั้นจึงได้รับบทเด่นเป็นตัวอิจฉาเนื่องจากคุณแดง สุรางค์ เปรมปรีดิ์ประทับใจกับน้ำเสียงที่แหลมสูงของเธอจึงได้แนะนำให้มารับบทเป็น "อรวิลาศ" ในเรื่องปัญญาชนก้นครัว ซึ่งเธอแสดงเข้าคู่กับคุณดวงตา ตุงคะมณี ที่รับบทเป็นแม่ของเธอได้เป็นอย่างดี จนมีคำพูดติดหูผู้ชมว่า "คุณลูกขา" ต่อด้วยละครเรื่องตำรับรักในบท "กระเช้ารัตน์" แฟนเก่าของพระเอกที่รับบทโดยบดินทร์ ดุ๊ก ซึ่งแสดงคู่กับสิเรียม ภักดีดำรงฤทธิ์ มีผลงานแสดงละครที่เป็นที่รู้จักกันจากเรื่อง บัวแล้งน้ำ ในบทของ "มนตรา" ต่อด้วย ทายาทอสูร ฯลฯ ต่อมาจึงหันมารับบทน่าสงสารอีก 1 เรื่องสลับกับนิสา วงวัฒน์ (โจ้) ที่ไปเป็นนางอิจฉา ในละครเรื่องเพลิงพ่าย ทางช่อง 9 จนได้รับการเสนอชื่อเขาชิงรางวัลโทรทัศน์ทองคำในฐานะดาราสนับสนุนดีเด่นปี พ.ศ. 2533
แม้จะเป็นนางร้าย แต่ด้วยหน้าตาที่สะสวยระดับนางเอกทำให้ผู้คนต่างยกให้จามจุรีเป็น "นางร้ายหน้าสวย"
จามจุรีมีผลงานทางละครตามมาอีกพักใหญ่ จนกระทั่งแต่งงานและตั้งท้อง ทำให้เธอตัดสินใจออกจากวงการไปอย่างถาวร เพื่ออุทิศตนให้กับครอบครัว
ปัจจุบัน จามจุรี เชิดโฉม ประกอบธุรกิจส่วนตัวและรับงานบ้างในบางคราวโดยโดยเฉพาะงานการกุศล กระทั่งปี 2553 เธอได้กลับมาแสดงละครอีกครั้งโดยเป็นนักแสดงรับเชิญในละครเรื่องนักสู้พันธุ์ข้าวเหนียว ของค่ายพอดีคำ ออกอากาศทางช่อง 7
ในปี 2567 เธอได้กลับมาแสดงละครอีกครั้งในละครเรื่องมนต์รักแม่กลอง ทางช่องวัน
ผลงานการแสดง > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2530 | ผีกุ๊กกิ๊ก | ฟ้า | ช่อง 7 |
| 2531 | ปัญญาชนก้นครัว | อรวิลาศ | ช่อง 7 |
| 2532 | ตำรับรัก | กระเช้ารัตน์ | ช่อง 7 |
| 2532 | แต่งกับงาน |  | ช่อง 7 |
| 2532 | เจ้าพ่อกรรมกร |  | ช่อง 7 |
| 2532 | ปริศนาของเวตาล | ปัทมาวดี | ช่อง 7 |
| 2533 | บัวแล้งน้ำ | มนตรา | ช่อง 7 |
| 2533 | กฎแห่งกรรม ตอน ดงบาป |  | ช่อง 7 |
| 2533 | ทูตมรณะ |  | ช่อง 7 |
| 2533 | หงส์ทอง |  | ช่อง 7 |
| 2533 | เพลิงพ่าย | ไอลดา | ช่อง 9 |
| 2534 | พ่อปลาไหล แม่พังพอน | ทรงสุดา | ช่อง 5 |
| 2534 | แม่ผัวมหาภัยกับสะใภ้สารพัดพิษ | เฉิดฉวี | ช่อง 5 |
| 2535 | ทายาทอสูร | นิลุบล | ช่อง 5 |
| 2535 | กาในฝูงหงส์ | ลิลลี่ | ช่อง 5 |
| 2535 | เมืองโพล้เพล้ | สุดโสภา | ช่อง 7 |
| 2535 | พรพรหมอลเวง | สุนันท์ | ช่อง 7 |
| 2535 | เจ้าจอม | นิด | ช่อง 9 |
| 2536 | เพลงบินใบงิ้ว | กัทลี | ช่อง 9 |
| 2536 | สกุลกา | เจิมจิต / จิต | ช่อง 5 |
| 2536 | หนูละเบื่อ เสือสวมรอย |  | ช่อง 5 |
| 2536 | คุณหญิงพวงแข |  | ช่อง 3 |
| 2536 | ศพ 5 ปี |  | ช่อง 3 |
| 2536 | ภูติสาวเจ้าเสน่ห์ |  | ช่อง 3 |
| 2536 | เพื่อนรัก | แพ๊ทซี่ | ช่อง 3 |
| 2538 | ดาวแต้มดิน |  | ช่อง 7 |
| 2553 | นักสู้พันธุ์ข้าวเหนียว | (รับเชิญ) | ช่อง 7 |
| 2567 | มนต์รักแม่กลอง | คุณนายเพ็ญแสง | ช่องวัน |